Не. Ако някой в тази сфера ви гарантира резултати, "Първо място в Google" или ви обещае каквито и да е позиции, значи ви лъже. При едни такива взаимоотношения, търсачката е трета страна, от която зависи крайният резултат.
Добрият SEO специалист / SEO фирма могат единствено да ви гарантират, че ще направят всичко възможно за постигането на колкото се може по-добри позиции. Но не могат да гарантират постигането на конкретни резултати.
Както даден адвокат не може да ви гарантира, че ще спечелите дело. Но може да даде всичко от себе си и евентуално да направи прогноза за изхода на делото. Както даден доктор не може да ви гарантира, че ще ви излекува, но може да разчитате на неговата експертиза и съвети. Така никой оптимизатор не може да ви гарантира позиции в търсачките, но може да работи за по-добри такива.
Затова е важно да избирате SEO услуги на база на репутацията на фирмата и предишни нейни успехи. Попитайте ваши приятели и познати, които са имали реален опит със SEO фирми и които са доволни от тях. Не разчитайте на това, че ако дадена SEO фирма си е класирала собствения сайт, ще го направи и за вашия.
Най-добрите SEO агенции нямат време да работят над собствения си сайт, защото имат предостатъчно работа по клиентски сайтове и предостатъчно клиенти. Парадоксално е, но при търсенето на SEO фирма не може да се разчита на резултатите от Google.